অর্থোপেডিকস বিভাগের সহকারী রেজিস্ট্রার মো. নজরুল ইসলাম বলেন, আঘাতজনিত কারণে সাবিনার ডান হাতের কবজির ঠিক ওপরের একটি হাড় ভেঙে গেছে। ওই হাতের কাঁধের অংশটিও জখম। প্রায় দুই মাস আগে ওই ঘটনা ঘটেছে বলে মনে হয়। চিকিৎসা না করানোয় কাঁধের ভাঙা অংশটি আর ঠিক হওয়া সম্ভব নয়। তবে হাতের ভাঙা অংশটি জোড়া লেগে গেছে। ডান ও বাঁ হাত এবং ডান পায়ের ঊরুর মাংসপেশি শক্ত হয়ে গেছে। প্রতিনিয়ত আঘাতের কারণে এটা হতে পারে। দুই পায়েও কিছুটা পচন ধরেছে।